ພິທີປິດກອງປະຊຸມລັດຖະມົນຕີວ່າການກະຊວງການເງິນແລະຜູ້ວ່າການທະນາຄານສູນກາງ ASEAN
(ກອງປະຊຸມ ລັດຖະມົນຕີວ່າການກະຊວງການເງິນ ແລະ
ຜູ້ວ່າການທະນາຄານສູນກາງ ASEAN ຄັ້ງທີ 2)
ໃນໄລຍະສອງວັນຄື ວັນທີ 3 ແລະ 4/4 ທີ່ນະຄອນຫຼວງວຽງຈັນ, ລາວ ໄດ້ດຳເນີນບັນດາກອງປະຊຸມ ລັດຖະມົນຕີວ່າການກະຊວງການເງິນ ASEAN ຄັ້ງທີ 20 (AFMM20), ກອງປະຊຸມຜູ້ວ່າການທະນາຄານສູນກາງ ASEAN ຄັ້ງທີ 12 ແລະ ກອງປະຊຸມ ລັດຖະມົນຕີວ່າການກະຊວງການເງິນ ແລະ ຜູ້ວ່າການທະນາຄານສູນກາງ ASEAN ຄັ້ງທີ 2 (AFCGM 2). ບັນດາລັດຖະມົນຕີວ່າການ ຢັ້ງຢືນຄືນໃໝ່ຄຳໝັ້ນສັນຍາ ປະຕິບັດບັນດານະໂຍບາຍເງິນຕາ, ນະໂຍບາຍບັນຊີ ແລະ ບັນດາມາດຕະການ ນະໂຍບາຍລະມັດລະວັງອື່ນໆ ເພື່ອ ຮັກສາການຈະເລີນເຕີບໂຕເສດຖະກິດ ແລະ ສະຖຽນລະພາບດ້ານການເງິນ, ເສດຖະກິດມະຫາພາກ, ໃນນັ້ນ, ການສ້າງໂຄງປະກອບເສດຖະກິດຄືນໃໝ່ ຍັງຄົງແມ່ນບູລິມະສິດຂອງພາກພື້ນ. ບັນດາ ລັດຖະມົນຕີວ່າການ ເຫັນດີເປັນເອກະພາບ ເພີ່ມທະວີການຮ່ວມມື ແລະ ເສີມຂະຫຍາຍບັນດາຂໍ້ລິເລີ່ມໃນການເຊື່ອມໂຍງ, ເພື່ອຮັກສາການພັດທະນາຄວາມໝັ້ນຄົງຂອງ ພາກພື້ນ ASEAN. ກອງປະຊຸມເຫັນດີເປັນເອກະພາບ ຈະຈັດຕັ້ງກອງປະຊຸມສົ່ງເສີມການລົງທຶນ ຂອງບັນດາລັດຖະມົນຕີວ່າການກະຊວງການເງິນ ASEAN (AFMIS) ຄັ້ງທີ 11 ໃນປີ 2016 ເພື່ອໂຄສະນາ ASEAN ເປັນສະຖານທີ່ລົງທຶນທີ່ດູດດື່ມ.
(ແຫຼ່ງຄັດຈາກ VOV)